Subaru Outback

Outback je automobil triedy crossover a SUV, ktorý vyrába japonská automobilka Subaru. Model je charakteristický štandardným použitím permanentného náhonu všetkých kolies 4x4 a zvýšeným podvozkom. Je to typ automobilu, ktorý vypĺňa medzeru medzi veľkými SUV odvodenými z terénnych automobilov a bežným automobilom s náhonom všetkých kolies. Outback využíval ploché motory typu boxer.
Automobil bol koncipovaný pre ľudí, ktorý potrebujú náhon všetkých kolies a prechodnosť v teréne, ale zároveň potrebujú štandardný automobil s dobrými cestnými vlastnosťami. Svetlá výška automobilu je približne 20 centimetrov, atakuje tak svetlé výšky kategórie SUV a terénnych automobilov. Napríklad BMW X5 (22 cm), Nissan Qashqai (19 cm), Lada Niva (22 cm), Ford Ranger (23 cm), Mitsubishi L200 (20cm) a Toyota Hilux (22 cm).
Verzie Outback Sport vychádzajú z modelu Subaru Impreza narozdiel od Outbackov postavených na základe modelu Legacy.
Subaru Legacy Outback (19941998).
Bol predstavený v roku 1994 na základe modelu Subaru Legacy II. Vyrábal sa v karosárskych prevedeniach sedan a wagon (kombi). K dispozícií bol len permanentný náhon 4x4 a motor 2.5L. Súčasne nastúpila aj menšia verzia outbacku s názvom Outback Sport, na základe modelu Impreza.
4x4.
Náhon všetkých kolies bol v dvoch verziách. Pri manuálnej prevodovke bol použitý medzinápravový diferenciál s viskóznou spojkou a obmedzenou svornosťou, rozdeľoval krútiaci moment medzi prednú a zadnú nápravu podľa trakcie. Pri automatickej prevodovke nebol použitý medzinápravový diferenciál ale viacstupňová spojka, ktorú ovládal elektronický systém 4EAT. Systém sledoval otáčky kolies cez systém ABS, polohu plynu a otáčky motora. Podľa informácií rozdeľoval krútiaci moment medzi prednú a zadnú nápravu od prioritného predného náhonu až do pomeru 50:50. Svetlá výška vozidla bola 16 cm.
Bezpečnosť.
Automobil bol vybavený systémom ABS. Airbagom vodiča a spolujazdca.
Testy americkej NHTSA, pre čelný náraz, miesto vodiča: 
Subaru Legacy Outback II. (19992003).
V roku 1998 bola predstavená nová generácia Legacy pre japonský a svetový trh. V USA bola predstavená až v roku 2000. Model už nebol dostupný vo verzii s predným náhonom, ale výhradne s náhonom všetkých kolies, ktorý bol podobný predchádzajúcej generácií. Náhon mal v niektorých verziách vylepšenie bezpečnosti, systémom aktívneho riadenia stability a dynamiky jazdy VDC.
Automobil vo verzii B4 bol uvedený s preplňovanou motorizáciou 2,0L RSK o výkone 280 konských síl. Bol reakciou na nižšie japonské zdanenie automobilov podľa objemu. Pre austrálsky trh, bol motor upravený pre použitie 98 oktánového paliva, výkon bol znížený na 254 koní. Motorizácia bola k dispozícií aj s automatickou prevodovkou ale výkon bol nižší oproti manuálnej prevodovke.
V roku 2002 vznikla verzia STi s401, limitovaná edícia (401 kusov) v prevedení sedan, ktorú skonštruovala divízia STi. Obsahovala dva sekvenčné turbodúchadlá a motor EJ20, spolu so 6-rýchlostnou manuálnou prevodovkou. 2,0L motor dosahoval výkon 293 koní.
Motorizácie.
Základné zážihové motorizácie o objeme 2.0, 2.2, 2.5 sa líšili podľa krajiny určenia. Rozdiely vo výkone, spotrebe boli priamo závislé na emisných a administratívnych normách krajiny.
Bezpečnosť.
ABS, Airbag, VDC
Nárazová skúška EuroNCAP z roku 2002: 
Subaru Outback III. (20032009).
V roku 2003 prišla ďalšia generácia modelu Outback. Bol zároveň posledným modelom zachovávajúcim charakteristiku pôvodných modelov s ich prirodzenou evolúciou. Napríklad veľké hmlové svetlá, bezrámové dvere. V roku 2006 prešiel model faceliftom a v roku 2008 pribudla aj prvá a jediná vznetová motorizácia 2.0D.
EyeSight a SI-Cruise.
V roku 2008 model predstavil inováciu v podobe systému EyeSight. Tento systém pozostáva z dvoch CCD kamier, umiestnených na spätnom zrkadle. Systém vyhodnocuje vzdialenosť okolitých automobilov a prekážok. Pomáha vodičovi udržiavať odstup od vozidiel na diaľnici, sleduje cestné pruhy, upozorňuje vodiča na prípadnú zmenu na semafore a upozorňuje vodiča na blížiacich sa chodcov. Tento systém bol v spojení s inteligentným alebo manuálnym riadením režimov motora SI-Cruise.
Bezpečnosť.
V Euro NCAP bol testovaný len terénnejší model Subaru Outback z roku 2002 postavený na základe modelu Legacy, kde dosiahol 4 hviezdy a 27 bodov za ochranu dospelých a 5 bodov za ochranu chodcov. Outback bol testovaný z dôvodu vyššej predajnosti ako obyčajný model.
Testy americkej NHTSA, pre čelný náraz, miesto vodiča: 20012004 
Subaru Outback IV. (20092014).
V roku 2009 vyšla nová generácia modelu Outback. Model sa odlišoval od predchádzajúcich, hlavne zrušením bezrámových dverí, nepreskleným D stĺpikom, zrušením spínača parkovacích svetiel a ukazovateľ teploty motora bol nahradený ekonomerom. Všetky európske motorizácie plnia normu Euro 5, vrátane vznetovej motorizácie 2.0 D.
Bezpečnosť.
Hodnotenie bezpečnosti euro NCAP z roku 2009: 
Testy americkej NHTSA, pre čelný náraz, miesto vodiča: 2005-2009 
Subaru Outback V. (20142019).
V roku 2014 bola predstavená aktuálna generácia modelu Outback. Tento model zostal na európskom trhu hlavne kvôli jeho popularite, a pôvodný model Legacy bol nahradený modelom Levorg. Model predstavil napríklad inováciu v podobe ovládania krycej mriežky chladiča, ktorú reguluje automatický systém podľa potreby chladenia, ohrevu motora alebo zlepšenia aerodynamiky.